কলকাতায় পা রাখল বিজেপির চার সদস্যের প্রতিনিধি দল

কলকাতা: কলকাতায় পা রাখল নড্ডার (J P Nadda) পাঠানো বিজেপির চার সাংসদের দল। ত্রিপুরার প্রাক্তন মুখ্যমন্ত্রী বিপ্লব দেব (Biplab Kumar Deb), সাংসদ রবিশঙ্কর প্রসাদ, রাজ্যসভার সাংসদ ব্রিজলাল এবং মধ্যপ্রদেশের রাজ্যসভা সাংসদ কবিতা পাতিদার এই চার সদস্যের দল শহরে এসেছে। কলকাতা বিমানবন্দরে তাঁদের অভ্যর্থনা জানান বিজেপি নেত্রী অগ্নিমিত্রা পাল। সেখান মাহেশ্বরী ভবনে যেখানে ভোট পরবর্তী হিংসার আক্রান্তেদর রাখা হয়েছে।

ভোট পরবর্তী হিংসার (Post Poll Violence) অভিযোগ খতিয়ে দেখতেই এই কমিটি তৈরি করেছেন জেপি নড্ডা। বিজেপি সূত্রের খবর, রবিবার কলকাতায় রাত্রিবাস করেই সোমবার সকালেই রওনা দেবেন কোচবিহারের উদ্দেশে। ভোটের ফল প্রকাশের পরই বিভিন্ন এলাকায় ভোট পরবর্তী হিংসার অভিযোগ উঠেছে। সে অভিযোগ খতিয়ে দেখতে রাজ্যে এসেছে বিজেপির প্রতিনিধিদল। বিজেপি সূত্রে খবর, সোমবার রাতেই কোচবিহারে থেকে কলকাতায় ফিরবেন চার সাংসদ। পরের দিন তাঁরা ডায়মন্ড হারবার, জয়নগর এবং বসিরহাটের ‘আক্রান্ত’ বিজেপি কর্মীদের সঙ্গে দেখা করতে যেতে পারেন।

আরও পড়ুন: ‘বাংলায় শেষ দেখে ছাড়ব’, হুঁশিয়ারি বোসের

অন্যদিকে, ভোট পরবর্তী হিংসা নিয়ে উত্তপ্ত রাজ্য। কলকাতা হাই কোর্টের নির্দেশের পর রবিবার ‘ঘরছাড়া’দলীয় কর্মীদের নিয়ে রাজভবনে যান শুভেন্দু অধিকারী। রাজ্যপালের কাছে সাহায্য প্রার্থনা করেন রাজ্যের বিরোধী দলনেতা। আক্রান্তদের সঙ্গে বাংলায় কথা রাজ্যপালের। ‘শেষ দেখে ছাড়ব’, হুঁশিয়ারি দেন সি ভি আনন্দ বোস।