Biplab Kumar Deb: ত্রিপুরাকে ছোট করেছে তৃণমূল, অভিযোগ বিপ্লবের

আসানসোল, ৮ এপ্রিল :  ত্রিপুরাকে ছোট করবেন না, অপমানও করবেন না।  আসানসোল লোকসভা উপনির্বাচনে বিজেপি প্রার্থী অগ্নিমিত্রা পালের সমর্থনে প্রচারে এসে এই মন্তব্য করলেন ত্রিপুরার মুখ্যমন্ত্রী বিপ্লব দেব।  শুক্রবার অন্ডালের কাজি নজরুল ইসলাম বিমানবন্দরে নামার পর মুখ্যমন্ত্রী মমতা বন্দ্যোপাধ্যায় ও তৃণমূল নেতৃত্বকে কটাক্ষ করে বিপ্লব বলেন, “ত্রিপুরার মানুষকে ছোট করবেন না।  মনে রাখবেন দেশের প্রধানমন্ত্রী সব রাজ্যকে সমান ভাবে দেখেন। ”

বিপ্লব আরও বলেন,  নরেন্দ্র মোদি সব নেতাকে সমান ভাবে দেখেন ।  তাই আজ বিপ্লব দেবকে মানুষ চিনেছে ।  জেনেছে ।  এইদিন, ত্রিপুরার মুখ্যমন্ত্রীর সঙ্গে অন্ডালের নজরুল ইসলাম বিমান বন্দরে নামেন, কেন্দ্রীয় মন্ত্রী রবিশঙ্কর প্রসাদ ও বিজেপির সর্বভারতীয় সহ সভাপতি দিলীপ ঘোষ ।  রাজ্য সরকারের বিরুদ্ধে নানা ইস্যুতে সুর চড়ান।  কেন্দ্রীয় মন্ত্রী রবিশঙ্কর প্রসাদ, শত্রুঘ্ন সিনহার নাম না করে বলেন, পটনাতে যাকে হারিয়েছিলাম আজ তিনি আসানসোল লোকসভা উপনির্বাচনের তৃণমূল প্রার্থী।

আগামী ১২ এপ্রিল আসানসোল লোকসভা কেন্দ্রের উপনির্বাচন (Asansol By-Election) ।  সুষ্ঠভাবে নির্বাচন প্রক্রিয়া সম্পন্ন করতে তৎপর কমিশন ।  ইতিমধ্যে কেন্দ্রে পৌঁছাতে শুরু করেছে কেন্দ্রবাহিনীর জওয়ানরা।  বিভিন্ন এলাকায় শুরু হয়েছে বাহিনীর রুটমার্চ।  শাসক বিরোধী-সহ বিভিন্ন রাজনৈতিক দলগুলির তৎপরতা উঠেছে তুঙ্গে।  জোর কদমে চলছে প্রচার।