আইপ্যাক কর্মীদের পুলিশের হেনস্থা নিয়ে মুখ খুললেন বিপ্লব

আগরতলা: একুশের বিধানসভা নির্বাচনে তৃণমূলের হয়ে কাজ করেছিল প্রশান্ত কিশোরের সংস্থা আইপ্যাক(I-pac)। সেই সংস্থার সদস্যরা ত্রিপুরায় গেলে হেনস্থার শিকার হতে হয়। পুলিশ সমন পাঠায় আইপ্যাকের ২৩ জন কর্মীকে। সেই নিয়েই মুখ খুলেছেন ত্রিপুরার মুখ্যমন্ত্রী বিপ্লব কুমার দেব।

আরও পড়ুন- রাজ্যে নিম্নমুখী করোনার গ্রাফ, সংক্রমণের নিরিখে শীর্ষে উত্তর ২৪ পরগনা

বিজেপি শাসিত ত্রিপুরার একসময়ে বড় সংগঠন ছিল তৃণমূলের। যদিও রাতারাতি তা ভেঙে যায়। এখন ফের তা গড়তে উদ্যোগী হয়েছে তৃণমূল নেতৃত্ব। সেই লক্ষ্যেই ওই রাজ্যে গিয়েছিল পিকের টিম। যাদের আটক করে রাখা এবং পরে পুলিশের সমন পাঠানো নিয়ে বিতর্ক ছড়ায়। যা নিয়ে শুরু হয় বিতর্ক। তড়িঘড়ি সেখানে ছুটে যান তৃণমূলের একাধিক সাংসদ এবং মন্ত্রী।

আরও পড়ুন- টানা বৃষ্টিতে জলে ডুবে কলকাতা, রেড অ্যালার্ট দিল আবহাওয়া দফতর

বিধানসভা নির্বাচনে বাংলায় বহিরাগত তত্ত্ব নিয়ে বিতর্ক উঠেছিল। ত্রিপুরার ঘটনায় অনেকে কটাক্ষ করতে শুরু করেছিল ত্রিপুরায় ‘বহিরাগত’দের আটক করেছে পুলিশ। যা নিয়ে বৃহস্পতিবার মুখ খুলেছেন ত্রিপুরার মুখ্যমন্ত্রী বিপ্লব কুমার দেব। তিনি বলেছেন, “ত্রিপুরায় সকলকে স্বাগত। কিন্তু আমরা পুলিশের কাজে হস্তক্ষেপ করতে পারি না। পুলিশ নিজের কাজ করেছে।”

আরও পড়ুন- সনিয়া-মমতা সাক্ষাতকে ‘হেরোদের বৈঠক’ বলে কটাক্ষ গিরিরাজের

একই সঙ্গে নিজের রাজ্যের সতর্কতার কথাও শোনা গিয়েছে মুখ্যমন্ত্রী বিপ্লবের মুখে। পুলিশের কাশে দাঁড়িয়ে তিনি বলেছেন, “ভারতের এক প্রান্তে সীমান্ত লাগোয়া রাজ্য ত্রিপুরা। দেশের ৭৫তম স্বাধীনতা দিবস আসন্ন। সেই কারণেই কড়া নজরদারি চালাচ্ছে পুলিশ। কারা এই রাজ্যে(ত্রিপুরা) আসছে তা বিশেষ গুরুত্ব দিয়ে দেখতে হচ্ছে পুলিশকে।” সমগ্র ঘটনা সম্পূর্ণ প্রশাসনিক, এর মধ্যে কোনও রাজনীতি নেই বলেই দাবি করেছেন বিপ্লব কুমার দেব।

কোভিডের কারণ দেখিয়ে আইপ্যাকের ২৩ কর্মীকে রবিবার রাত থেকে আগরতলার একটি হোটেলে বন্দি করে রাখা হয়েছে। তাঁদের বিরুদ্ধে বিপর্যয় মোকাবিলা আইনে মামলা করেছিল ত্রিপুরা পুলিশ। ১ অগস্ট পূর্ব আগরতলা থানায় হাজিরা দিতে বলে টিম পিকে-র সদস্যদের সমন পাঠায় পুলিশ। ত্রিপুরা পুলিশের দাবি, কোভিড পরীক্ষা না করিয়েই আইপ্যাকের সদস্যরা ঘুরে বেড়াচ্ছিলেন। কোভিড পরীক্ষার পরে তাঁদের মহামারি আইনে সমন পাঠানো হয়।

আরও পড়ুন- দিল্লি সফরে মমতার শরীরীভাষা সমীহ জাগাচ্ছে বিরোধীদের

বৃহস্পতিবার চিফ জুডিশিয়াল ম্যাজিস্ট্রেটের আদালতে আগাম জামিন নিয়েছেন আইপ্যাকের ২৩ জন কর্মী। এসডিএম-এর মামলার ভিত্তিতে আগাম জামিন নিয়েছেন তাঁরা। বৃহস্পতিবার ওই রাজ্যের প্রাক্তন বিজেপি সভাপতি সুবল ভৌমিক তৃণমূলে যোগ দিয়েছেন। যিনি ত্রিপুরার রাজনীতিতে বেশ অভিজ্ঞ। শুক্রবার ত্রিপুরায় যাচ্ছেন তৃণমূলের সর্বভারতীয় সভাপতি অভিষেক বন্দ্যোপাধ্যায়।